Derfor fortsatte jeg å rote med dette. Men fant ingen informasjon om dette temaet skrevet av folk fra norge, så jeg var tydeligvis blant de eneste i norge som drev med dette. Hva er vel da bedre enn å lage norges første nettside om flashing/hacking av Nokia?
Etterhvert, kanskje et år etterpå, startet jeg et diskusjonsforum. Som data-interessert var jo dette like mye for å finne ut av hvordan et forum fungerte. Men det kunne jo også være det fantes noen andre med samme interesser som ville skrive innlegg, så jeg opprettet et par kategorier som f.eks. operatørlås, flashing, nokia diskusjon. Av en eller grunn fant noen "tullinger" veien til forumet og registrerte seg. Den første av disse var faktisk Spoochy, som fant veien til forumet bare 3 dager etter at jeg hadde installert det.
Tiden gikk, og det begynte å bli vanlig med operatørlåste telefoner. På den tiden var jo telefonene drit-kjipe også, uten noen mulighet for å legge inn programmer og slikt. Derfor var det jo ultra-kult å kunne endre på softwaren, slik at du fikk en helt unik telefon.
Uansett, jeg ville som sagt starte en norsk nettside, med .no domene, noe som var litt stress siden en må ha organisasjonsnummer for å få .no. Siden jeg var under 18 kunne jeg ikke registrere eget firma, men fikk pappa til å registrere det på sitt firma midlertidig. Når jeg ble 18 startet jeg selv firmaet "Grevstad WebSolutions", med eneste formål å kunne registrere .no domener (Grunnen til "Grevstad" i navnet var ikke fordi navnet mitt er så utrolig kult, men fordi enkeltpersonforetak må ha etternavn som en del av firmanavnet).
Unlock.no ble opprettet med ny webside (ikke den som er i dag), og forumet ble flyttet til forum.unlock.no.
Etter noen måneder fikk jeg en telefon fra en journalist i Dagsavisen som hadde funnet frem til unlock.no og hadde lest litt om firmaer som drev med opplåsing i danmark og at det hadde vært litt krangling der. Han synes derfor det jeg drev med var interessant og kontaktet operatørene for å høre hva de synes om dette.
Netcom ble da oppmerksom på hva jeg drev med og som alltid når Netcom ser noe de "ikke liker" begynner de å rasle med sablene, og hiver skremsels-advokatene på saken. Jeg fikk altså idiotiske trusler fra advokatene til Netcom, og måtte stoppe umiddlebart ellers ble det saksøking! Jeg synes det var såpass idiotisk, at jeg ikke ville finne meg helt i dette, men ville heller ikke risikere å "havne i fengsel" liksom, så stoppet midlertidig, til jeg fikk satt meg inn i saken og undersøkt lovligheten.
Dagsavisen skrev jo en artikkel om dette, noe som videre viste seg å være kjempeinteressant stoff for de fleste store aviser i landet. Enorme mengder reklame med andre ord.
Enorme mengder reklame, fører til enormt mange besøk, og resulterte vel i mange tusen nye medlemmer i forumet - nå begynte det virkelig å skyte fart her!
Etter ca en måned bestemte jeg meg for å gi blanke i Netcoms trusler, og åpnet opp igjen for fullt med ny nettside (dagens). Igjen ble det en del skriverier i media, og enda mer gratis reklame. Når en får så mye omtale i media som jeg fikk, begynner nettstedet å bli så kjent at "folk flest" vet om det (om ikke nøyaktig navn, husker de at det fantes et slikt nettsted, og klarer fort å finne det).
Resultatet av dette er at Unlock.no nå er kjent som Norges eneste nettsted med hovedfokus på opplåsing, og "hacking" av mobiltelefoner.
Det var artig å høre. Har ikke vært her fra begynnelsen, så det var kjekt å få en oppsummering. Håper du kan lage en fullstendig oversikt!
Synes det er mega at noen kan få slike ideer og satt dem i virke.Historien var bra,spurte egentlig for jeg har lurt på hvordan du fikk ideen og svaret var bra
Var nok den telefonen det for alvor ble begynt å selges med "operatørlås" - selv om det da var "Sikkerhetskode" som ble brukt.